Lange havde ud over sit arbejde i henholdsvis nobelkomiteen og i den Interparlamentariske Union deltaget i en række internationale aktiviteter, enten som privatperson eller som regeringsrepræsentant. Han var således teknisk medlem af den norske regerings delegation ved [[Haager Landkrigsreglementet|fredskonferencen i Haag 1907]], og fra 1915 var han aktiv i en hollandsk oprettet fredsorganisation. Fra 1916 var han såkaldt specialkorrespondent for Carnegiestiftelsen for International Fred, og for denne organisation skrev han i en rapport om situationen i de krigsførende lande i 1917. Fra Folkeforbundets oprettelse og til sin død var Lange delegeret eller stedfortræder i dette forbund for Norge, og han var særdeles aktiv her.<ref name=nobel />
Historie